haend ois speziel uf sydeny gfreut, will mer doet bim Hanoch und sinere familie haend  choenae stay-e (weiss s duetschae wort nim ;). Ihn und sind brueder haend mer in thailand uf ko panghan kenneglernt (choend ja wieder mal zrugluege..staht sicher oeppis vo 2 Israelis, strand, gitarre, schwaetzae =) uf jedefall wohnt de hanoch mit sinere familie in sydeny imene suburb und haet ois fuer 4 taeg bi sim dihei ufgnah! israelis sind allgemein mega gastfruendlich und liebed gmeinschaft! er haet, obwohl sin cousin scho bi ihm uf bsuech gsi isch, namal fuer2 maedels platz gmacht (s chinderspielzimmer  usgruumt..soo gmuetlich gsi zwueschet dene vielne spielsachae und plueschtierli!=) er haet ois bim busstopp abgholt und es isch es kuls wiederseh gsi, will mer so viel glacht haend in thailand und d erinnerige wieder ufecho sind=). natuerlich haend beidi siitae ufm waeg zu sim dihei zerscht mal verzellt, was mer ide zwuescheziit so erlaebt haet. dihei haend mer sini 6 jaehrig tochter (Yuval), sin 3 jaehige sohn (Elad), sini frau (Milena) und ebe sin cousin, wo au um d welt reist (Naor) kenneglernt.. am  namitag haend de hanoch und de naor ois all beruehmti beaches und stadtteil zeiged (oisi peronal guides- und erscht na for free ;). natuerlich haend mer zum sunneundergang bim operehuus und de harbourbridge muesse sii, demit mer paar schoeni foeteli haend choenne schuessae. am abe wieder bi ihm dihei, haend mers ois gmuetlich gmacht. de hanoch isch ebe en mega muskier und sin cousin haet bim isralischae "idols" oder "music star" mitgmacht =). sie haend lang gitarre gspielt, gsungae (uf hebraeisch- toent hammer!)  und mir haend zueglosed, tee trunkae und eifach die kul gmeinschaft gnossae!